K. J. Högman

Karl Johan Högman (19. huhtikuuta 1850 Kajaani – 14. maaliskuuta 1893 Helsinki) oli suomalainen opettajaseminaarin lehtori, valtiopäivämies ja päätoimittaja.Ylioppilasmatrikkeli 1853–1899: Karl Johan HögmanKaarlo Juhana Högman, Keski-Suomi 16.03.1893, nro 32, s. 2, Kansalliskirjaston digitaaliset aineistot

Henkilöhistoria
Högmanin vanhemmat olivat Rovaniemen kirkkoherra Gustaf Fredrik Högman (1811-1866) ja Alexandra Maria Sofia Ricksten. Hän oli naimisissa 1877–1883 Eva Maria Mollinin (k. 1883) kanssa. Yrjö Kotivuori, Ylioppilasmatrikkeli 1640–1852: Gustaf Fredrik Högman. Verkkojulkaisu 2005. Luettu 5.8.2019. Högman pääsi ylioppilaaksi 1869 Oulun ruotsinkielisestä alkeisoppilaitoksesta ja valmistui filosofian kandidaatiksi 1874 Helsingin yliopistosta. Hän suoritti vielä lakitieteen kandidaatin tutkinnon 1887. Högman oli Jyväskylän seminaarin matematiikan lehtori vuodesta 1879 ja Keski-Suomi-lehden päätoimittaja 1878–1879. 

Högman oli porvarissäädyssä Jyväskylän edustaja valtiopäivillä 1885, 1888 ja 1891. Hän oli muun muassa edistämässä rautatien rakentamista Jyväskylään, joka toteutuikin 1896. Högman oli myös Jyväskylän kaupunginvaltuuston jäsen vuodesta 1881.

 Teoksia 
 Valosta ; kirj. K.J.H. Kansanvalistus-seuran toimituksia 5. Weilin & Göös, Jyväskylä 1876
 Lu'unlasku kansakoulussa : opetusopillinen osviitta ynnä liite: osoituksia mittausopin opetuksesta kansakoulussa. Weilin & Göös, Jyväskylä 1880, 2. muutettu painos 1885
 Taululaskuharjoituksia. 1 vihko, Kokonaisten lukujen opettamista varten. Weilin & Göös, Jyväskylä 1880, 13. painos 1912
 Taululaskuharjoituksia. 3 vihko, Tavalliset murtolu'ut. Weilin & Göös, Jyväskylä 1880, 7. painos 1906
 Lu'unlaskun oppikirja. Weilin & Göös, Helsinki 1883
 Aurinko : kansantajuinen esitys, kuwilla warustettu ;  kirjoittanut K. J. Högman. Kyläkirjasto 1884, 1. K. J. Gummerus, Jyväskylä 1884
 Ekvatiooni-laskun alkeet. Tekijä, Jyväskylä 1884
 Taululaskuharjoituksia. 2 vihko, Kymmenmurtolu'ut. Weilin & Göös, Helsinki 1884, 8. painos 1912
 Taululaskuharjoituksia. 4 vihko, Verranto-lasku, moniehtoinen päätös-lasku, prosentti-lasku ja vaihto-lasku, osinko-lasku. Weilin & Göös, Helsinki 1884 
 Kuu : kansantajuinen esitys, kuwilla warustettu. Kyläkirjasto 1885, 4. K. J. Gummerus, Jyväskylä 1885
 Eduskunta-laitoksen muutoksesta (ote Kyläkirjastosta). Gummerus 1888
 Neljän laskutavan alkeisharjoituksia lu'uilla 1-1000 : kirjallista laskemista varten. Gummerus 1889
 Neljän laskutavan alkeisharjoituksia lu'uilla 1-1000 : kirjallista laskemista varten : esimerkkien tulokset. Gummerus 1890
 Lasku-opin perustoimitukset : kansakouluja varten. Gummerus 1893

 Lähteet 

Luokka:Suomalaiset opettajat
Luokka:Suomalaiset päätoimittajat
Luokka:Suomalaiset tietokirjailijat
Luokka:Suomen suuriruhtinaskunnan porvarissäädyn valtiopäivämiehet
Luokka:Jyväskylän kaupunginvaltuutetut
Luokka:Vuonna 1850 syntyneet
Luokka:Vuonna 1893 kuolleet